钦定古今图书集成/历象汇编/岁功典/第085卷 > 《书经》 > 尧典
## 钦定古今图书集成/历象汇编/岁功典/第085卷 > 《书经》 > 尧典

申命和叔宅朔方，曰“幽都”，平在朔《易》。日短星昴，以正
仲冬。厥民隩，鸟兽氄毛。

〈经传〉朔方，北荒之地。谓之朔者，朔之为言苏也，万物至此死而复苏，犹月之晦而有朔也。日行至是则沦于地中，万象幽暗，故曰“幽都在察”也。朔易，冬月岁事已毕，除旧更新，所当改易之事也。日短，昼四十刻也。星昴，西方白虎七宿之昴宿，冬至昏之中星也。亦曰正者，冬至阴之极，子为正，阴之位也。隩，室之内也，气寒而民聚于内也。《氄毛》，鸟兽生耎毳细毛以自温也。